**Žiačik neboráčik** 3.D

Meno a priezvisko: ........................

|  |  |
| --- | --- |
| Bol jeden žiačik-neboráčik. Nevedel, kde sa píše háčik,nevedel, kde sa čiarka robí,ypsilon vedel? Ale čoby! Nuž bolo to s tým chlapcom k zlosti. Tak málo toho vedel vraj, že by sa všetko bez ťažkostí bol naučil aj papagáj. Vraveli doma: - Márna sláva, asi mu nefunguje hlava, nuž a keď hlava nefunguje, raz darmo, chúďa, ťažko mu je. No prevrátilo sa raz všetko. Neslýchal také niečo svet: Prikvitol na návštevu dedko, vzal žiaka do parády hneď: - Tu je pero, sadni, píš, Hneď sa všetko naučíš. Písali diktát za diktátom. Nad žiakom prísny dedko tróni.  | Mordovali sa. No dosť na tom - naučil sa žiak ypsilony a naučil sa, neboráčik, aj to, kde sa má písať háčik. Krúti hlavou otec, mať, krúti hlavou tetka, strýko. Ukrútia si hlavu snáď, nad synkovou gramatikou: -To je zázrak, to je čudo, ani čiarku nezabudol! Iba dedko v kútiku drieme, hlavou nekrúti. Čo si myslí, všetci vieme, za neho to dopovieme: Žiadne čudo, žiaden zázrak, lenivý bol ten váš maznák!  *Krista Bendová* |

1. Vypíš z textu rýmy k slovám:

vraj - .......................................... všetko - .............................................

sláva - ........................................ zázrak - .............................................

2. Čo znamená, že žiačik nevedel napísať háčik?

a) nevedel, aké i sa píše v slove háčik

b) nevedel, kde má napísať mäkčeň

c) nevedel, kde má napísať dĺžeň

3. Vypíš, kto každý krútil hlavou nad žiačikom.

.......................................................................................................................................................

4. Vypíš z textu 5 slov, ktoré majú ypsilon.

.......................................................................................................................................................

5. Ktorý člen rodiny v básni nevystupuje?

a) dedko b) strýko c) krstná d) ujo

6. V čom inom mohol byť žiačik ešte lenivý?

.......................................................................................................................................................

7. Čo znamená: „Prikvitol na návštevu dedko.“

a) dedko priniesol rozkvitnuté kvety

b) dedko prišiel na návštevu

c) dedko prišiel do rozkvitnutej záhrady

8. Kto ti pomáha doma s úlohami?

.......................................................................................................................................................